SARL-NUUS SONDAG 21 Februarie 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op ARMI en volg die skakels soos aangedui. Vir oudio via Echolink, koppel 
met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 10,130, 7,066 en 3,695 MHz ESB.(Ander nuuslesers verander soos 
toepaslik.) 

STIL SLEUTEL 

Ons kondig met leedwese aan dat Graeme Gathercole, ZS20D, van Port Eliz- 
abeth op Saterdag 13 Februarie die lewe gelaat het tydens herstel na n heup- 


operasie. Ons innige meegevoel aan sy twee dogters Dianne and Glynis, ander 
familie en vriende, in besonder die BHEF-gemeenskap. 


(POUSE) 
In die nuus vandag; 


VOLGENDE SONDAG SE INTEGNET FOKUS OP SA-SATELLIETE, IN- 
DIEN WAT? 


EERSTE SUID-AFRIKA NA REUNION 70 cm @OSO 
HOE OM INDRINGERSTASIES IN ONS BANDE TE RAPPORTEER 
EMV-STANDAARDE NOU GEPUBLISEER 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


VOLGENDE SONDAG SE INTEGNET FOKUS OP SA-SATELLIETE, IN- 
DIEN WAT? 


Volgende Sondag span die SARL en SA AMSAT tydens Integnet saam in n 
bespreking aangaande die aard van loonvragte wat radioamateurs sou verlang 
wat ingesluit moet word in een of meer toekomstige Suid-Afrikaanse satelliete 
indien hulle weer n geleentheid daarvoor gebied sou word. 


Die Departement van Wetenskap en Tegnologie is vennoot in die Afrika Kon- 
stellasie van Satellietprojekte bekend as African Resource and Environmental 
Management Constellation (ARMC). Uit n Afrikaperspektief sal dit n uitstek- 
ende geleentheid wees om n amateurloonvrag in te sluit wat amateurradio op 
die vasteland sal stimuleer. 


Julle radioamateurs word uitgenooi om gedurende die bespreking te praat oor 
wat julle idees is oor waaruit so n loonvrag behoort te bestaan. Die satelliet 
sal heel waarskynlik in n lae polêre baan, soortgelyk as die van SumbandilaSat, 
wees. 


Die Universiteit van Tegnologie van die Kaapse Skiereiland is besig om n 3-vlak 
Cubesat te bou. Kan hulle dalk oorgehaal word om n amateurloonvrag in te 
sluit? En, indien wel, wat moet dit wees? 


U kan u deelname vooraf registreer deur n kort opsomming aangaande u idees 
te stuur aan armi@sarl.org.za. U sal dan gedurende die eerste helfte van die pro- 
gram ingeroep word. Die tweede helfte is oop vir andere om aan die bespreking 
deel te neem deur middel van lokale herhalers. 


Klubs wat verlang dat hulle herhalers aan die telekonferensienetwerk gekoppel 
moet word, moet nie later nie as Woensdag 24 Februarie hulle besonderhede 
stuur aan armi@sarl.org.za. 


Moenie hierdie interessante bespreking volgende Sondag om 19:30 misloop nie. 
Dit sal ook d.m.v. Echolink en webcast gevolg word. 


EERSTE SUID-AFRIKA NA REUNION 70 cm @OSO 


Om 16:48 UTC op Woensdag 10 Februarie het Derek Gravett, 4S5Y, in Scot- 
tburgh en Phil Mondon, FR5DN, die eerste ooit @OSO op 70 cm tussen Reunion 
en Suid-Afrika oor n distansie van 2 655 km voltooi. Die kontak was gemaak 
met gebruik van JT65B. Daarna het Derek en Phil ook d.m.v. ESB kontak 
gemaak met seinrapporte van 41 en 55. 


Veels geluk aan Derek, ZS5Y, en Phil, FR5DN, met hierdie prestasie. 


Die vorige aand, ongeveer n uur nadat Andre, ZS2ACP, en Phil hul histo- 
riese kontak van 3 205 km gemaak het, het Dave, 4S5DJ, van Ramsgate, Lee, 
ZSSLEE, in Durban en Derek, ZS5Y, ook met Phil d.m.v. JT6SB kontak 
gemaak. Beide Lee en Derek het ook daarin geslaag om met Phil d.m.v. ESB 
kontak te maak. Die Hepburn 'Tropo-Index het uitstekende tropotoestande oor 
die Indiese oseaan vir daardie tydperk voorspel. 


HOE OM INDRINGERSTASIES IN ONS BANDE TE RAPPORTEER 


Die SARL ontvang baie klagtes oor stasies wat nie gemagtig is om die amateur 
bande te gebruik nie. Dit sluit seerowers, vragmotorbestuurders en uitsaaistasies 
in. 

Om die klagtes suksesvol te hanteer, word die volgende inligting verlang: tye 
op die lug, frekwensies en n moontlike identifikasie. Indien dit n uitsaaistasie 
is, die naam van die stasie, ligging ens. plus n klankopname in MP3-formaat. 
M.a.w. so veel inligting as moontlik word benodig en n klankopname is absoluut 
noodsaaklik. 


Die TJARU bedryf n wêreldwye moniteringsdiens genoemd IARUMS afgekort van 
“International Amateur Radio Union Monitoring Service”. Die SARL verskaf 


inligting aan die stelsel en waar moontlik rapporteer verskeie lede van LARUMS 
hierdie voorvalle aan hulle nasionale moniteringsdiens wat dit dan op n vlak 
van Goewerment na Goewerment opneem. 


Indien indringing van n lokale bron is, soos byv. van n vervoermaatskappy, wat 
onwettig binne die 20 m-band bedryf, sal die SARL dit met OKOSA opneem. 
Deur te luister en n opname van die gesprek te maak, kan vasgestel word aan 
watter instansie die voertuig behoort en kan die nodige stappe gedoen word. 
Ons was al in die verlede suksesvol. Dit vereis egter baie monitering ten einde 
al die benodigde inligting te bekom. 


Rapporteer enige indringing per e-pos aan secretary@sarl.org.za maar maak 
seker dat die verlangde inligting, sowel as n MP3-opname ingesluit is. Laat ons 
ons bande skoon hou van indringers. Met u hulp kan ons vêr vorder. 


NOG n SUPER UITGAWE VAN RADIO 7ZS IN DIE POS 


Lede sal binnekort n volgende kopie van Radio ZS ontvang wat van voor tot 
agter met interessante artikels volgepak is. Dit sal ook gedurende die naweek 
op die webwerf verskyn. 


In n artikel deur Peter 'Tottle, ZS2ABF, skryf hy wat D-Star is. John Green, 
ZS1JHG, beskryf hoe om self n antenna-analiseerder te bou. , Eddie Leighton, 
ZSGBNE, gee n oorsig van die satellietscenario terwyl Ean Retief, ZS1PR, skryf 
oor “die S-meter- `n groot leuenaar”. Maar dit is nie al nie. Daar is ook “Am- 
ateur Radio - the most versatile hobby on earth”, “Awesome Amateur Radio” 
deur Victor P du Preez, ZS6EA, n artikel oor toekennings en die gereelde inset 
oor die museum en amateurradio deur ZSGAAW. 


EMV-STANDAARDE NOU GEPUBLISEER 


OKOSA het n lys van EMV-standaarde in die Staatskoerant van 22 Januarie 
2010 gepubliseer. Dit beteken dat immuniteitsvereistes verpligtend sal wees op 
alle elektroniese produkte vanaf 22 Januarie 2011. 


SARL-lede kan n afskrif uit die ledegedeelte van die SARL se webwerf aflaai. 
Die dokument bestaan uit twee afdelings. Afdelings 1 9 bevat die wetlike 
aspekte en besonderhede van die struktuur terwyl Afdeling 10 die offisiële lys is 
van OKOSA se Regulerende Standaarde vir tegniese toerusting en elektroniese 
kommunikasiefasiliteite. 


Vanoggend (Sondagoggend) om 10:00 in die program Amateur Radio Mirror 
International, sal daar n bespreking wees met Eric Winter van EMC Assist, 
n raadgewende maatskappy wat in EMV-aangeleenthede spesialiseer. Frekwen- 
sies en uitsaaitye word aan die einde van hierdie bulletin aangegee, of besoek 
www.sarl.org.za, en klik op ARMI. 


HE-VOORTPLANTINGSVOORSPELLING 


Hannes Coetzee, ZSGBZP, rapporteer dat daar sedert 2004, 772 dae sonder 
sonvlekke was. 'Tipies is daar slegs 485 dae sonder sonvlekke gedurende 'n 


sonvleksiklusminimum. Ons het dus `n baie lang en diep minimum beleef. Die 
goeie nuus is dat daar sovêr gedurende 2010 net 2 dae sonder sonvlekke was. Die 
sonaktiwiteitsvlak is steeds laag. Tans is sonvlek 1 049 besig om sy ding te doen 
alhoewel dit maar `n klein sonvlekkie is. Die voorspelde effektiewe sonvlektelling 
vir die week sal ongeveer 20 wees. 


20 en 15 m is die beste keuses vir DX. Gedurende die middae gaan die toestande 
na Indië goed wees. Gedurende laatmiddae en die aande gaan toestande na 
Europa gematig wees. Gedurende die oggende en smiddags behoort kontakte 
met Australië vir `n kort rukkie op 20 m moontlik te wees. (Gedurende die 
middae is daar `n goeie kans vir 15 m-kontakte met die VSA. Smiddags en 
vroegaande gaan toestande op 15 en 20 m na Brasilië goed wees. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande te 
lewer. 30 m sal gedurende die middel van die dag goeie resultate lewer. 20 m 
het weer van sy glorie herwin en daar kan goeie kontakte oor die langer afstande 
gemaak word. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


28 Februarie lTntegnet om 19:30 oor wat loonvragte kan wees vir moontlike 

toekomstige Suid-Afrikaanse satelliete. 28 Februarie sluitingsdatum vir die 

SumbandilaSat-opstelwedstryd. 28 Februarie laaste datum om inskrywings in 

die ARRISS-SAT-projek in te dien na youth@sarl.org.za. 5 Maart sluitingsda- 

tum vir die Tinus Lange-toekennings. 31 Maart SARL-80-m-klubkompetisie 

met PSK en RTTY. 17 April 2010-SA AMSAT-ruimtesimposium. 23-25 April 
SARL -Nasionale Konvensie, Port Elizabeth. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars deur te stuur. Stuur dit indien moontlik in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


SARL nooi u ook om te luister na die program Amateur Radio Mirror Interna- 
tional wat om 10:00 SAT op 145,750 in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook 'n potgooi-uitsending 
waarna geluister kan word. Vir oudiostrome en Echolink deur ZS6FCS, besoek 
www.sarl.org.za, klik op “ARMI” en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZS6ONE, saamgestel en geredigeer is. 


Dankie dat u saamgeluister het. /EX 


